google/wiki40b huggingface dataset:
Kazimierz Kalicki

Biografija

Gimė 1901 m. sausio 7 d. Kazimierave, Kazimiero ir Anelės Kusto šeimoje. Pirmojo pasaulinio karo pabaigoje prisijungė prie lenkų karių korpuso Rusijos imperijos kariuomenėje. Vėliau Vilniuje įsitraukė į Lenkų karinės organizacijos veiklą. Kovojo Lenkijos-sovietų kare. 1922 m. išleistas į rezervą. Vėliau dirbo Zamoiskių ordinacijoje. 1939 m. rugsėjį mobilizuotas, pateko į sovietų nelaisvę prie Vepšo upės, kalintas Zamostėje. Vėliau išvežtas į Charkovą, kur 1940 m. balandį buvo NKVD nužudytas. 2007 m. spalio 5 d. po mirties suteiktas kapitono laipsnis.
Lagranžo vidutinės reikšmės teorema

Geometrinė teoremos prasmė

Geometriškai teorema reiškia, kad kiekvienai tolydžiai funkcijai intervale (a; b) egzistuoja bent vienas intervalo (a; b) taškas toks, kad funkcijos liestinė šiame taške yra lygiagreti atkarpai, jungiančiai funkcijos galus. Tokių taškų gali būti be galo daug.
Modžiūnai

Architektūra

Gatviniame išretėjusiame kaime išliko XIX a. pr.– XX a. pradžioje etnografinių gatvinių vienpusių arba ne visai dvipusių sodybų, ir pavienių pastatų: iš tašytų arba apvalių rąstų, sujungtų į kertes dvigalių pirkių su dvišlaičiais stogais, tvartų su diendaržiais, keturšlaičiais stogais, kluonų su dideliais pusskliaučiais, pėdintais stogais, svirnas. Išliko vertingas Medžiūnų girininkijos medinis pastatas (1932 m.).
NTV Mir Lithuania

NTV Mir Lithuania – televizijos kanalas, transliuojantis NTV televizijos programą. Įkurtas 2011 m.
Transliuotojas – „Baltic Media Alliance“.
Programa transliuojama Lietuvoje, Latvijoje ir Estijoje.
Artūras Potockis

Biografija

Lenkijos magnatų Potockių giminės atstovas, herbo „Piliawa“ savininkas. Grafo Adomo Juozapo Potockio (1822–1872) ir grafaitės Katerinos Branickos (1825–1907) vyresnysis sūnus. Jaunesnysis brolis – grafas Andžejus (1861–1908).
Pakrikštytas buvo Kšešovicėje ir gavo vardus – Artūras Vladislovas Juozapas Marija Potockis.
Valdė daugybę dvaro žemių: Kšešovicėje, Stašuve, Mendžežuve, Bila Cerkvoje.
Gavo Austrijos kamerdinerio laipsnį.
Kaip ekonominis veikėjas, buvo daugelio visuomeninių organizacijų narys. Buvo pagrindinės draudimo bendrovės pirmininkas, žemės ūkio draugijos ir direktorių bendrijos savitarpio draudimo valdybos pirmininkas. Įkūrė kooperacijos banką Kšešovicėje.
Jo mirties priežastis buvo gerklės vėžys. Jis buvo palaidotas 1890 m. kovo 29 d. Potockių šeimos kriptoje, Kšešovicėje.
Škotijos parlamentas

Škotijos parlamentas (gėl. – Riaghaltas na h-Alba, angl. Scottish Government arba The Scottish Executive) – Škotijos įstatymų leidžiamoji valdymo institucija, įsteigta 1998 m. Jo kompetencijoje yra sveikatos apsaugos, švietimo, žemės ūkio klausimų ir transporto sektorių klausimai.
Metinis biudžetas 27 milijardai svarų sterlingų.
Juozas Patašius

Biografija

1975 m. baigė Kauno medicinos institutą, gydytojas chirurgas. VšI Lazdijų ligoninės Chirurgijos traumatologijos skyriaus vedėjas.
Nuo 2007 m. Lazdijų rajono savivaldybės tarybos narys. 
Tėvynės sąjungos Lazdijų rajono skyriaus narys, nuo 2017 m. nepartinio judėjimo „Pirmyn! Kartu mes galime“ narys. Sutuoktinė Leonora, vaikai Šarūnė, Paulius.
Panteros

Pavadinimo naudojimas

Pantera (juodoji pantera) yra antrasis leopardo pavadinimas. Pantera kartais yra vadinamas ir artimas leopardo giminaitis Pietų Amerikoje – jaguaras. Dažniausiai taip vadinami juodą kailį turintys leopardai ir jaguarai.

Juodosios panteros

Tarp leopardų ir jaguarų neretai pasitaiko juodų individų. Genetinis kailio spalvos pokytis į juodą spalvą vadinamas melanizmu. Juoda spalva ne visada būna vientisa. Juodame panteros kailyje kartais galima įžvelgti vos pastebimas dėmes.
Gamtoje juodieji leopardai ypač dažni Javos saloje ir Malakos pusiasalio pietuose, kur jie dažnesni už dėmėtus leopardus. Bendrai, Azijoje juodųjų panterų pasitaiko dažniau, nei Afrikoje. Melanizmo atvejų pasitaiko ir kitose Panthera genties rūšyse, bet rečiau.
Melanizmas – bene dažniausia spalvinė mutacija. Tačiau laukinių kačių kailis gali įgyti ir kitus neįprastus spalvų derinius. Pavyzdžiui, panterų gentyje pasitaiko gyvūnų baltu kailiu (albinosų), bet žymiai rečiau, nei melanistų, nes skirtingai nuo melanizmo, albinizmas susijęs su kitais trūkumais, silpnesne sveikata.
Pranas Mantvydas

Biografija

P. Montvydas kilęs iš tos pačios giminės kaip ir Žemaičių vyskupas Motiejus Valančius. Gimė mažažemių valstiečių šeimoje, vyriausias iš 5 vaikų, Prano Montvydo ir Valerijos Montvydienės (mergautinė pavardė Vizgirdaitė) sūnus. Gegrėnų bažnyčioje jį pakrikštijo kitą dieną po gimimo. Metrikų knygoje pavardė „Montvydas“ įrašyta buvo su „o“, o ne su „a“ ir šitokia forma išliko daugmaž iki 1934 m., taip savo pavardę rašė tiek pats P. Montvydas, tiek ir kiti žmonės.
1909 m. baigė pradinę mokyklą. 1913 m. įstojo į buhalterio kursus Kaune. Iki Pirmojo pasaulinio karo buhalteriavo Čekiškėje ir Žemaičių Kalvarijoje. 1916–1918 m. buvo „Saulutės“ draugijos įkūrėjas ir narys. Rašė straipsnius į šios draugijos laikraščius, rengiamuose draugijos kursuose dėstė istoriją.
1920–1922 m. mokėsi Telšių gimnazijoje. 1922 m. įstojo į Lietuvos universiteto Teologijos-filosofijos fakultetą. Studijavo filosofijos istoriją, filosofijos sistemas, lietuvių literatūrą, pedagogiką-psichologiją. 1922–1926 m. Lietuvos universiteto Teologijos-filosofijos fakultete studijavo filosofiją, 1926–1929 m. tobulinosi Paryžiaus, Miuncheno, Kelno ir Leuveno universitetuose. 1938 m. filosofijos daktaras.
1929–1934 m. žurnalo „Židinys“ redaktorius. 1934–1940 m. žurnalo „Kosmos“ administratorius, 1939 m. pabaigoje redaktorius. Taip pat bendradarbiavo su leidiniais „Naujoji Romuva“, „Logos“, „Athenaeum“, „Ateitis“. Buvo Lietuvos žurnalistų sąjungos narys. 
1938–1941 m. dirbo buhalteriu Aukštosios Panemunės vaikų tuberkuliozinėje ligoninėje. Tuo pat metu aktyviai dalyvavo ir kultūriniame gyvenime: vertėjavo, rašė straipsnius į periodinius leidinius.
Priklausė Jaunesniųjų Katalikų sąjūdžiui, kurio tikslas buvo judinti religinį-kultūrinį gyvenimą. Vėliau iš šio sąjūdžio atsiskyrė, nes jam, taip pat ir kitiems asmenims, rūpėjo ne tik katalikiškas kultūros darbas, bet ir politinis gyvenimas. Priklausė Lietuvių katalikų mokslo akademijai, 1933–1938 m. ėjo Lietuvos Katalikų universiteto reikalų vedėjo pareigas.
1941 m. TSRS okupacinės valdžios represuotas, kalėjo Sosvos lageryje, Gario rajonas, Sverdlovsko sritis, 1943 m. ištremtas į Kamenyj prie Obės, Altajaus kraštas. Į Lietuvą grįžo 1956 m., vertė iš vokiečių, prancūzų, anglų kalbų.
CD-ROM įrenginys

CD-ROM Drive – optinis įrenginys, leidžiantis skaityti duomenis iš lazerinių kompaktinių diskų. Iki pasirodant DVD standartui, CD-ROM įrenginys buvo vienas iš būtinų kompiuterio komponentų, kadangi beveik visų programų instaliacijos buvo įdiegiamos iš kompaktinių diskų.
Rytojus (Argentina)

Rytojus – Argentinos lietuvių darbininkų savaitraštis, leistas 1927–1930 m. ir 1932–1937 m. Buenos Airėse.

Istorija

1930 m. buvo uždarytas, keletas redakcijos darbuotojų suimta. Nuo 1933 m. leistas pogrindyje.
Redaktoriai: Rojus Mizara, Bronius Klimavičius, A. Tamošiūnas, Pranas Ulevičius.
Kamštinis skylenis

Biologija

Vienmetis parazitinis saprotrofinis grybas, sukeliantis baltąjį gyvų medžių šaknų ir šaknies kaklelio puvinį. Vaisiakūniai išauga vasarą ir rudenį, gali kelis kartus peržiemoti, ilgainiui pajuosdami ir suaižėdami. Jie stambūs, pasitaiko iki 40 cm pločio, 15 cm storio, jauni viršutiniame paviršiuje išskiria gelsvos spalvos lašelius. Trama pluoštinė, minkšta, geltonos-rudos spalvos, skleidžia nemalonų kvapą. Sporos baltos, lygios ir gaubliškas, jų dydis 6,5-8 × 7-8 μm.
Skyleniai išauga pavieniui ar grupėmis ant senų stambių ąžuolų kamienų, prie žemės, kartais ant šaknų. Dažniausiai pasitaiko ant derlinguose dirvožemiuose ir atvirose vietose augančių ąžuolų, kartais ir ant klevų, guobų ir kaštonų.

Populiacija Lietuvoje

1992 m. kamštinis skylenis įrašytas į Lietuvos raudonąją knygą.
Žinomos 2 radavietės: Verkių apylinkėse (Vilniuje) rastas 1980 m. Platelių ežero Pilies saloje (Plungės rajone) rastas 1 vaisiakūnis buvo menkai išsivystęs.
Florida

Istorija

Iki atvykstant europiečiams čia gyveno indėnų gentys. 1512 m. atvykę ispanai paskelbė Floridos teritoriją Ispanijos nuosavybe, kurią pavadino Tierra florida (žydinti žemė). 1819 m. šią žemę Ispanija pardavė JAV. Sutartis įsigaliojo vasario 22 d. 1845 m. Florida tapo 27-ąja JAV valstija.

Geografija

Didesnėje valstijos dalyje vyrauja drėgnas subtropinis klimatas, pietuose – tropinis. Vasarą ir rudenį didesnė uraganų tikimybė.
Zarasų rajono savivaldybės taryba 1995–1997 m.

Teisinis pagrindas

Rinkimai įvyko vadovaujantis 1992 m. spalio 25 d. Konstitucijos nuostatomis, 1994 m. liepos 7 d. naujuoju Vietos savivaldos įstatymu ir nauju 1994 m. liepos 7 d. savivaldybių tarybų rinkimų įstatymu. Be to, 1994 m. liepos 19 d. priimtas Lietuvos Respublikos teritorijos administracinių vienetų ir jų ribų įstatymas.
Lietuvos Respublikos administraciniais vienetais tapo apskritys ir savivaldybės, gyvenamosios vietovės suskirstytos į miesto ir kaimo gyvenamąsias vietoves. Panaikintos savivaldybių pakopos, miesto gyvenamosioms vietovėms priskirti miestai, kaimo gyvenamosioms vietovėms – miesteliai ir kaimai. Savivaldybė sudaroma iš gyvenamųjų vietovių. Jos teritorija gali būti skirstoma į seniūnijų aptarnaujamas teritorijas. Iki 25 sumažintas Zarasų rajono savivaldybės tarybos narių skaičius, meras tapo ir atstovaujamosios, ir vykdomosios valdžios galva.

Veikla

Rajono meru išrinktas Benjaminas Sakalauskas, jo pavaduotoju Arnoldas Abramavičius. Savivaldybės administratoriumi paskirtas Jonas Sukavičius.
Kopenhagos sutartis (1660)

Kopenhagos taika – taikos sutartis tarp Danijos ir Švedijos, sudaryta 1660 m. birželio 6 d. Kopenhagoje, kuria buvo užbaigtas 1658–1660 m. vykęs Danijos ir Švedijos karas.

Sutarties sąlygos

Pagal Kopenhagos taikos sutartį didele apimtimi buvo patvirtintоs 1658 m. sudarytos Roskildės taikos sąlygos. Didžiausių problemų sudarant naują taikos sutartį kilo dėl Bornholmo salos, kurios gyventojai 1858 m. buvo sukilę prieš Švedijos valdymą. Po derybų Bornholmas buvo grąžintas Danijai, o Trondheimo rajonas – Norvegijai. Buvo atšauktas Roskildės taikos draudimas nepraleisti pro Danijos sąsiaurius į Baltijos jūrą Švedijai priešiškų šalių laivų. Faktiškai Kopenhagos taikos sutartimi buvo nustatytos dabartinės Švedijos, Danijos ir Norvegijos valstybių sienos. Kopenhagos sutartimi buvo dar kartą patvirtintos Danijos ir Švedijos anksčiau sudarytos sutartys.
Viešbutis „Grand Hotel“

Siužetas

Serialas, kurio veiksmas vyksta aristokratiškame viešbutyje, pasakoja apie galingos Alarkonų šeimos ir viešbučio tarnų gyvenimą. Istorija prasideda sulig pagrindinio herojaus Chulijaus, pasiryžusio surasti savo seserį, atvykimu į viešbutį.
Kai Ispanijoje pasirodė vietos kino meistrų susuktas prabangusis „Viešbutis „Grand Hotel“, kritikai ir spauda jį apipylė liaupsėmis. „Tai puiki dovana žiūrovams“, – rašė žurnalas „Total TV Guide“. Žiūrovams nauja ispanų juosta primins rafinuotąjį „Downton Abbey”, šis britų serialas pelnė du „Auksinius gaublius“. „Viešbutis „Grand Hotel“ buvo pramintas „Ispaniškaja Dauntauno abatija“ ir tikrai pelnytai“, – pažymi „Radio Times“.
Filmas nukels žiūrovus į dvidešimt tojo amžiaus pradžią, auksinius karaliaus Alfonso XIII laikus, kai damų suknelės buvo įmantresnės viena už kitą, o interjerai akino nepaprasta prabanga. Čia vaizdai stebins akis ir aitrins jausmus, o protas įsisuks į painų detektyvinį siužetą. Mat kiekvienas „Viešbučio „Grand Hotel“ kambarys turi savo paslaptį.
„Labiau už nepunktualumą nekenčiu tik dviejų dalykų: klaidų ir melo.“ Ar tai buvo paskutiniai žodžiai, kuriuos išgirdo „Grand Hotel“ vyresnioji kambarinė Kristina tą dieną, kai dingo? Šie žodžiai tokie iškalbingi dar ir todėl, kad juos ištarė ponia Alarkon, prabangiojo „Grand Hotel“ savininkė.
Pasiryžęs išsiaiškinti, kur paslaptingai dingo Kristina, jos įžūlus, bet nepaprastai žavus brolis Chulijus įsidarbina viešbučio patarnautoju ir pradeda pavojingą tyrimą. Jis įsiskverbs į aukštuomenės sluoksnius, atskleis ne vieną sukrečiančią tiesą, jam atsivers durys, kurios niekada neturėjo atsiverti.
Bet svarbiausia – dingusios sesers paieškos pastūmės Chulijų į Alisijos Alarkon, nepaprastai gražios viešbučio savininkės dukters glėbį. Ši jauna, nepriklausomai mąstanti jauna moteris dėl šeimos verslo yra priversta ištekėti už ambicingo ir apsukraus viešbučio direktoriaus. Bet net ir sužinojusi, kas iš tikrųjų yra Chulijus ir ko jis siekia, Alisija sutinka padėti jam išsiaiškinti tiesą apie dingusią seserį – mesdama atvirą iššūkį savo šeimai ir rizikuodama gyvybe.

„Viešbučio „Grand Hotel“ veiksmas vyksta Ispanijoje 1905 metais.

Transliacijos užsienyje

Serialas taip pat buvo transliuojamas Prancūzijoje, Jungtinėje Karalystėje, Estijoje, Rusijoje, Turkijoje, JAV, Venesueloje, Vokietijoje ir kitose šalyse.
Isfahanas

Istorija

Anksčiau miestas vadinosi Ispahan, senovės persų k. Aspadana, Spahān. XVI–XVIII a. miestas buvo viso Irano sostinė.
Kybartų Eucharistinio Išganytojo bažnyčia

Istorija

4 Kybartų kaimo ūkiai 1598 m. dovanoti Virbalio bažnyčiai. Virbalio klebonas kaimo kapinėse 1696 m. pastatė koplyčią. Ji po 1795 m. sunyko. 1907 m. įsikūrė „Žiburio“ draugijos skyrius, 1909 m. – Krikščionių darbininkų draugija. 1912 m. įsteigta gimnazija. Jos kapelionas Visgirda pastatė mokinių koplyčią. 1919 m. įsteigta „Žiburio" progimnazija.
Po Pirmojo pasaulinio karo pamaldos laikytos neveikiančioje Kybartų Šv. Aleksandro Neviškio cerkvėje, geležinkelio sandėlyje. Klebono S. Čepulio rūpesčiu pagal architekto Vytauto Landsbergio-Žemkalnio projektą 1927–1928 m. pastatyta dabartinė mūrinė bažnyčia. Skulptūrų grupę prie altoriaus sukūrė Bronius Pundzius. Per Antrąjį pasaulinį karą apgriauta. Po karo remontuota.
Kybartuose klebonavo kunigas Sigitas Tamkevičius, Tikinčiųjų teisių gynimo komiteto narys; 1978 m. teistas (1988–1989 m. vėl Kybartų klebonas), rengė rekolekcijas. 1978–1980 m. kunigavo Virgilijus Jaugelis (1948–1980), 1974 m. teistas už „Lietuvos katalikų bažnyčios kronikos" dauginimą (palaidotas šventoriuje).

Architektūra

Bažnyčia neorenesansinė, stačiakampio plano, vienabokštė. Vidus 3 navų, skliautuotas.
Happyendless

Istorija

Kūrybos pradžioje „Happyendless“ nuskynė visus įmanomus Lietuvos muzikos laimėjimus, o 2008 m. vykusiuose „MTV Europos muzikos apdovanojimuose“ jie oficialiai buvo paskelbti geriausia Baltijos šalių grupe. 
2008 m. „Happyendless“ išleido albumą „Room For Mistakes“, 2012 m. pasirodė „CINEMA“.
2012 m. „Happyendless“ vokalistas Saulius Prūsaitis pradėjo solinę karjerą. Andrius Kauklys ir Marius Narbutis sustabdė grupės veiklą ir savo laiką skyrė įvairiems muzikiniams projektams, kūrė filmų bei reklamų garso takelius. 
2018 m. vasarį, po kelerius metus trukusios kūrybinės pertraukos, „Happyendless“ sugrįžo su trečiuoju albumu „KINETIKA“. 
Andrius Kauklys ir Marius Narbutis dirbo prie grupės „Sel“ albumo „Guma“, muzikinio projekto „Meškiukai“, nacionaliniu sporto himnu laikomos dainos „3 Milijonai“, kūrė muziką „Akvariumas“, „Dangus“ realybės šou, garso takelius filmams „Zero“, „Zero 2”, „Zero 3” bei „ZERO Live Show“ projektui, taip pat – įvairiems animaciniams bei trumpametražiams filmams. Už filmo „Zero 2” garso takelį 2010 m. „Happyendless“ buvo apdovanoti „Sidabrine gerve“.

KINETIKA

Po kelerius metus besitęsusios kūrybinės tylos, į Lietuvos muzikinį pasaulį „Happyendless“ grįžo su albumu „KINETIKA“ ir nauja idėja – elektroniką supinti su džiazu, hiphopu, folku ir kitais, tokiai muzikai neįprastais, stiliais, o kūrinius įrašyti su vis kitu vokalistu. 2018 m. vasarį pristatytame albume skamba Giedrės Kilčiauskienės, Kastyčio Sarnicko („G&G Sindikatas“), Vaido Baumilos, Kamilės Gudmonaitės („Kamanių šilelis“), Kamilės Tumelytės-KAIA, „Model Citizens“ bei Tautmilo Čeidos-Kamy balsai.
Disponuojamos pajamos

Disponuojamos pajamos – tai ekonominis bei socialinis rodiklis, parodantis kokia pajamų suma namų ūkiui ar gyventojui lieka sumokėjus visus mokėtinus mokesčius.
Kiekvienas fizinis asmuo savo pajamas gali gauti iš skirtingų šaltinių, tačiau kaip taisyklė didžioji dalis fizinių asmenų pajamas gauna tik iš darbo užmokesčio bei įvairių socialinių išmokų. Socialinės išmokos dažniausiai yra neapmokestinamos, o asmens darbo užmokestis į darbuotojo sąskaitą būna pervedamas jau atskaičius visus priklausančius mokesčius, todėl daugeliu atveju šis dydis bus artimas disponuojamoms pajamoms. 
Pagal savo apibrėžimą disponuojamos pajamos apimtų visas fizinio asmens ar šeimos gaunamas pajamas po mokesčių. Tuo atveju, jei asmuo turi mokėti alimentus, ar kitus teismo priteistus mokėjimus, kurie automatiškai išskaičiuojami iš jo atlyginimo, jie irgi mažina asmens disponuojamas pajamas.
Bazilis Valickis

Biografija

Baigė studijas Prancūzijoje, reformų rėmėjas ir skatintojas, Stanislovo Augusto Poniatovskio patarėjas. ATR padalijimo seime (1773–1775) prisijungė prie Adamo Poninskio konfederacijos, Andriaus Mokronovskio konfederacijos narys 1776 m. Nuolatinės tarybos policijos departamento narys 1777 m. Buvo Ketverių metų seimo konfederacijos narys.

Šeima

Buvo vedęs Rozaliją Nieborsą (santuoka 1748 m.), nuo santuokos su kuria turėjo septynis vaikus – du sūnus (Juzefą ir Kazimierą) ir penkias dukteris.
Pastatė rūmus Moloj Visoj, pradėta gyventi juose 1786 m. 1776 m. įkūrė ten parką.
1775 m. apdovanotas Baltojo erelio ordinu. 1767 m. tapo Švento Stanislovo ordino kavalieriumi.
Savučiai

Aplinkinės gyvenvietės

Trišakiai – 1,7 km
BIRŽAI – 20 km 
Grubiškis – 2 km
Kadarai – 5,2 km
Meilūnai – 3,4 km
Galvokai – 2 km
Lamokėliai – 4,2 km
Vileišiškiai – 2,4 km
Diemedžiai – 2,5 km
2002 m. A lyga

Dalyviai

Pirmenybėse dalyvavo 9 komandos, kurios tarpusavyje žaidė keturių ratų sistema. Viso komandos sužaidė po 32 susitikimus.
Šalies čempionai gavo teisę varžytis Čempionų lygos atrankos ciklo varžybose.
Stephane Mallarmé

Stephane Mallarmé (gim. 1842 m. gegužės 18 d. – 1898 m. rugsėjo 9 d.) – prancūzų poetas ir kritikas. Tikras vardas Étienne Mallarmé. Gimė Paryžiuje, Prancūzija. Buvo vedęs (1863 m. rugpjūčio 10 d.) Maria Christina Gerhard. Turėjo dukrą (Stéphanie Françoise) Geneviève Mallarmé.

Veikla

Poeziją laikė raktu, atveriančiu duris i pažinimą, teigė kad pažinimas turėtų atspindėti daiktų vidinę prigimtį, o poetinė kalba turi būti suprantama tik ypatingai pasišventusiems. Jo paties labai sunkiai suprantami eilėrasčiai pasižymi dideliu žodiniu muzikalumu. Žinomiausias kūrinys – „Fauno popietė“ (1876 m.), kuriai Claude Debussy parašė preliudą. Stephane Mallarmé buvo vertinamas kaip simbolistinės poezijos atstovas.
Degimo temperatūra

Degimo temperatūra (angl. fire point) – temperatūra, kurioje garai (išsiskiriančios dujos) toliau dega bent 5 sekundes ir be pradinio liepsnos šaltinio.
Ši temperatūra yra aukštesnė už pliūpsnio temperatūrą, bet žemesnė už savaiminio užsiliepsnojimo temperatūrą.
Šis dydis praktiškai tapatus užsiliepsnojimo temperatūrai. Sąvoka degimo temperatūra naudojama naftos produktams apibūdinti.
Buteikių piliakalnis

Piliakalnis

Piliakalnis yra kaimo šiaurės rytų dalyje, Virintos intako Nevėžos dešiniajame krante, ilgos siauros kalvos rytinėje gale. Iš rytų ir pietų jį juosia Nevėžos slėnis, iš šiaurės - pelkėta dauba. Šlaitai statūs, 13 m aukščio. Piliakalnis suardytas per Pirmąjį pasaulinį karą , jo aikštelėje ir šlaituose 1915 m. buvo įrengti apkasai. Aikštelės vakarinę dalį nuo gretimos aukštumos skiria trys, 2,5, 4,5 ir 4,5 m aukščio pylimai ir trys tarp jų iškasti 5,5, 3,0 ir 2,5 m gylio grioviai. Spėjama, kad aikštelė buvo apie 50 m ilgio ir 15–20 m pločio ir su įtvirtinimais užėmė 120 m ilgio kalvos dalį.

Aplinkiniai piliakalniai

Marijampolio piliakalnis 17 kmŠeimyniškėlių piliakalnis 14 kmBijeikių piliakalnis 13 km
Buivydų piliakalnis (Anykščiai) 15 kmŠovenių piliakalnis 15 kmJašiškio piliakalnis 18 kmSvirnų piliakalnis 14 kmBerzgainių piliakalnis 18 km
Vargulių piliakalnis 9 kmJanonių piliakalnis 6 km
Kipro herbas

Aprašas

Auksiniame lauke heraldinėn kairėn skrendantis baltas balandis su žalia alyvmedžio šakele. Po balandžiu skydo papėdėje užrašas „1960“.
Skydą supa alyvmedžio šakelių vainikas.
Čavino kultūra

Arealas

Čavino kultūra 900-200 m. pr. m. e. laikotarpiu klestėjo Ramiojo vandenyno pakrantėje ir Andų priekalnėse, maždaug nuo Kachamarkos šiaurėje iki Pakačamako pietuose. Savo klestėjimo laikotarpiu Čavino įtakos sfera driekėsi šiaurėje iki dabartinės Ekvadoro sienos, pietuose – iki Naskos. Vienas iš svarbiausių kultūrinių centrų buvo Čavin de Uantaro miestas.

Kultūra

Išliko terasų, aikščių, akmeninių pastatų (3 aukštų Kastiljo šventykla), akmeninių skulptūrų (kolona su reljefinėmis žvėrių galvomis), raižytų akmeninių plokščių. Svarbiausi pastatai – masyvūs šventovių kompleksai, statyti iš tašytų stačiakampių akmens luitų, sujungti galerijomis, sienos puoštos bareljefais. Skiriamas Čavino menas, jo stiliaus pagrindiniai motyvai – žmonių, gyvūnų ir kiti atvaizdai, susipynę su fantastinėmis būtybėmis. Ankstyvuoju Čavino laikotarpiu įsigalėjo žemdirbystė, vėliau suklestėjo audimas, puodininkystė, akmentašystė, metalų gamyba ir liejimas, susiliejo lokalinės kultūros, susiformavo bendra religija. Rasta gausiai dirbinių su žvėrių atvaizdais, manoma, susijusių su religinėmis apeigomis. Čavino gyventojai gamino kokybiškus tekstilės gaminius, mokėjo lydyti metalus, buvo gabūs keramikai ir statybininkai. Augino lamas, vertėsi žemės ūkiu. Rašto neturėjo. Dauguma Čavino kultūros radinių rasta Uantaro griuvėsiuose. Čavino kultūrai buvo būdingas jaguaro kultas. Žyniai vaidino labai svarbų vaidmenį valstybės gyvenime.
Domestikacija

Domestikacija (lot. domesticus; naminis) – laukinių gyvūnų, paukščių, žuvų prijaukinimas, naujų veislių išvedimas bei jų dirbtinis perkilnojimas Į kitas ekosistemas, kurių rūšinėje sudėtyje jų anksčiau nebuvo. Domestikacijos apibrėžimas taip pat apima augalų, vabzdžių domestikaciją.
Didžioji dauguma gyvūnų, kurie buvo tinkami maistui (mėsai, pienui, kiaušiniams), odai, kelionėms, darbui (traukiamieji ir nešuliniai gyvuliai) ar turėjo kitos reikšmės žmogui buvo prijaukinti Azijoje. Šuo, pirmasis žmogaus prijaukintas gyvūnas, buvo prijaukintas prieš 15 tūkst. m., kiaulė, avis, ožka, karvė, katė – prieš 10 tūkst. m., višta – prieš 8 tūkst. m., arklys, vienkupris kupranugaris, azijinis buivolas – prieš 5 tūkst. m. Kiek vėliau – dvikupris kupranugaris, jakas. Afrikoje prieš 4,5 tūkst. m. prijaukinti asilai. Pietų Amerikoje prieš 6 tūkst. metų prijaukintos lamos ir alpakos, o Šiaurės Amerikoje prieš 3,7 tūkst. m. – kalakutai. Tiek jakas, tiek indijinis dramblys, tiek medžiokliniai ir kt. paukščiai yra santykinai nepažaboti – afrikinis ir amerikinis stručiai, daugelis medžioklėje panaudojamų dieninių plėšriųjų paukščių (vanagai, sakalai, ereliai), padedančių žvejoti Pietryčių Azijos regiono žvejams (kormoranai).
Lietuvoje yra išvestos kelios naminių gyvulių veislės pripažintos nacionaliniu materialiosios kultūros paveldu. Tarp jų Žemaitukai ir Stambieji žemaitukai.
Graikijos Superlyga

Istorija

Graikijos futbolo pirmenybės kaip vientisa lyga organizuojamas nuo 1959 metų.
Dungeriukų piliakalnis

Aplinkiniai piliakalniai

Bilionių piliakalnis 11 km
Padievyčio piliakalnis 12 km
Gedminiškės I piliakalnis 7 km 
Gedminiškės II piliakalnis 7 km
Kepaluškalnis 8 km
Pagrybio piliakalnis 6 km
Šilgalio piliakalnis 15 km
Vedrių piliakalnis 2 km
Kazokų piliakalnis 4 km
Prienų piliakalnis 3 km
Indijos piliakalnis 12 km 
Biržų Lauko piliakalnis 10 km 
Vaičių piliakalnis 10 km
Reksčių piliakalnis 24 km
Simėnų piliakalnis 15 km
Kalniškių piliakalnis (Tauragė) 15 km
Miegė 5 km 
Gegužkalnis 6 km
Ivangėnų piliakalniai 16 km